ועדת הכנסת, כנסת 25, פרוטוקול מספר 124, 2024-01-29 00:00

אופיר כץ: שלום, אני פותח את הישיבה השנייה של ועדת הכנסת להיום

אופיר כץ:  נושא ראשון: קביעת ועדה לדיון בהצעת חוק שירות הקבע בצבא הגנה לישראל (גמלאות) (תיקון – ביטול מס קופה ציבורית על אזרחים עובדי צה"ל), התשפ"ג–2023, (פ/3791/25), של חה"כ שלום דנינו וקבוצת חברי הכנסת

ארבל אסטרחן: העמדה שלנו: ועדת העבודה והרווחה, היא דנה בגמלאות

אופיר כץ: כן, נכון

אופיר כץ:  צעקו ועדת החוץ והביטחון, הלשכה המשפטית

ארבל אסטרחן: כן, גם היה שם איזה בלבול של הלשכה המשפטית, נכון

ארז מלול: אני ניהלתי את המליאה באותו זמן, אולי הם רצו את ועדת הרווחה

ארבל אסטרחן: העמדה שלנו עכשיו היא ועדת העבודה והרווחה

אופיר כץ: בסדר

אופיר כץ:  דיברנו על זה גם עם המציע, זה מוסכם גם עליו וגם על ראשי הוועדות שזה ילך לוועדת העבודה והרווחה

אופיר כץ:  אם כך, מי בעד לוועדת העבודה והרווחה?     

אופיר כץ: אושרה

אופיר כץ: אושר פה אחד

אופיר כץ: סעיף 2: קביעת ועדה לדיון בהצעה לסדר-היום בנושא "הדו"ח הלאומי לאבדן המזון ולהצלתו: כמעט 23 מיליארד שקלים בשנה מתבזבזים עקב אובדן מזון", של חה"כ יונתן מישרקי וקבוצת חברי הכנסת

ארז מלול: דיברתם עם המציע?     

משה רוט: כן, דיברתי עם המציע ועם כל המציעים וגם בדקנו את כל האופציות, הגענו למסקנה שלוועדת הכלכלה

אופיר כץ: ועדת הכלכלה

אופיר כץ:  זו הצעה לסדר

משה רוט: למה הגענו למסקנה הזו? מסיבה מקצועית, סיבה מקצועית פשוטה

אופיר כץ: דיברת גם עם המציע?     

משה רוט: כן, דיברתי גם עם המציע

אופיר כץ: אתה מכיר אותו?     

משה רוט: את המציע? אני מכיר את הבעיה ואת המציע

אופיר כץ: אוקיי

אופיר כץ:  אתה רשום לי ראשון ולא מישרקי

משה רוט: מה שנכון נכון, אני נותן כבוד לצעירים

אופיר כץ: עלא-כיפאק

אופיר כץ:  לוועדת הכלכלה

אופיר כץ:  מי בעד העברת ההצעה לסדר היום לוועדת הכלכלה?         

אופיר כץ: אושרה

אופיר כץ: אושר פה אחד

אופיר כץ: א

אופיר כץ:  הצעת חוק שירות ביטחון (תיקון מס' 25 – הוראת שעה – חרבות ברזל) (העלאת גיל הפטור משירות מילואים) (תיקון), התשפ"ד–2024,  (מ/1709) << נושא >>            

אופיר כץ: סעיף 3, בקשת הממשלה להקדמת הדיון בהצעות החוק הבאות, בכל הקריאות: א

אופיר כץ:  הצעת חוק שירות ביטחון (תיקון מס' 25 – הוראת שעה – חרבות ברזל) (העלאת גיל הפטור משירות מילואים) (תיקון), התשפ"ד–2024, (מ/1709)

אופיר כץ:  תנמק נציגת משרד הביטחון, באופן חריג אישרתי בזום, עורכת הדין פזית תדהר, הממונה המשפטית לרגולציה וחירום

אופיר כץ:  בבקשה

אופיר כץ:  שלום

פזית תדהר: שלום רב, קודם כול, אני מודה מאוד על האישור לעלות בזום, בהתראה שהייתה

פזית תדהר:  אציג את הצעת החוק, בעצם מדובר בהארכה של הוראת שעה שאושרה לפני כחודש בכנסת

פזית תדהר:  הוראת השעה אושרה לחודשיים בלבד, עד סוף פברואר

פזית תדהר:  המשמעות שלה זה בעצם להעלות את גיל הפטור משירות מילואים בשנה אחת כך שגיל הפטור לחיילים יהיה 41

משה רוט: מה המצב עכשיו?     

אופיר כץ: המצב הוא שזה בתוקף, יש להם עוד חודש

אופיר כץ:  ארבל, את רוצה להשלים? האם יש עוד משהו שאנחנו צריכים לדעת? נראה לי שהבנו, גם קראנו את זה

אופיר כץ:  אני רוצה להצביע על זה

משה רוט: לכמה זמן רוצים אישור?     

אופיר כץ: קראתם את זה? אני קראתי

משה רוט: היא רצתה להגיד שרוצים אישור ל - - - היא נתקעה, לכמה זמן?     

ארבל אסטרחן: אם אתה רוצה, אני יכולה להגיד מה שכתוב פה בדברי ההסבר

- דדון: יש עוד נציגה ממשרד הביטחון, אולי היא תוכל להשלים את הדברים

אופיר כץ: כן, מה השם? פזית חזרה, בבקשה

פזית תדהר: כן, סליחה

פזית תדהר:  הוראת השעה, כפי שאמרתי, אושרה לחודשיים

פזית תדהר:  לפי ההוראה גיל הפטור בעצם עלה בשנה כך שהוא יהיה 41 לחיילים, 46 לקצינים ו-50 למי שמשרת בתפקידים מיוחדים שקבועים בצו של שר הביטחון

פזית תדהר:  בעצם, אנחנו מבקשים להאריך את הוראת השעה הזאת בעשרה חודשים נוספים כך שהיא תהיה בתוקף עד לסוף 2024

פזית תדהר:  הבקשה לפטור מחובת הנחה היא מאחר והוראת השעה, כפי שאמרתי, צפויה לפקוע בסוף חודש פברואר כך שנותר לנו כחודש לסיים את הליכי החקיקה ולאחר מכן גם לתקן את הצו שמכוח החוק, ככל שהוא יתוקן

פזית תדהר:  העלאת גיל הפטור נחוצה לצה"ל לצורך המשך מילוי המשימות במערכה, ב"חרבות ברזל", וכדי שלא לפגוע בכשירות יחידות המילואים שכידוע עדיין לוחמות בעזה

אופיר כץ: תודה

אופיר כץ:  חודש זה זמן רב לחוקק את החוק הזה שאני לא רואה בו קשיים כלשהם, לכן אנחנו נאשר את הפטור בקריאה הראשונה

אופיר כץ:  אני מאמין שחברי הכנסת יסיימו את החוק הרבה לפני כן ולכן אני לא רואה צורך בקריאה שנייה ושלישית, אנחנו נאשר את הפטור לקריאה הראשונה

אופיר כץ:  מי בעד מתן הפטור לקריאה ראשונה?     

אופיר כץ: אושרה

אופיר כץ: אושר פה אחד

פזית תדהר: תודה רבה

אופיר כץ: בבקשה

אופיר כץ: ב

אופיר כץ:  הצעת חוק לתיקון דיני הבחירות לרשויות המקומיות (הצבעה וועדות קלפי והוראת שעה לעניין הבחירות הקרובות), התשפ"ד–2024, (מ/1710

אופיר כץ:  תנמק נציגת משרד הפנים, ליטל מוסיקי בלומנטל, ממונה בחירות, לשכה משפטית

אופיר כץ:  בבקשה גברתי

ליטל מוסיקי בלומנטל: תודה רבה

ליטל מוסיקי בלומנטל:  אציג בקצרה את הצעת החוק

ליטל מוסיקי בלומנטל:  לצורך קיום הבחירות לרשויות המקומיות בצל המלחמה ולאור דרישות שהועלו על ידי הצבא לצורך יישום הליך הבחירות בתקופת המלחמה, נדרשים מספר תיקוני חקיקה

ליטל מוסיקי בלומנטל:  מוצע לקבוע בהוראת שעה בסעיף 80 לחוק הבחירות, לעניין הבחירות הקרובות, כך שיוארך משך ההצבעה המוקדמת בצה"ל מ-72 שעות ל-192 שעות

ליטל מוסיקי בלומנטל:  הארכת ההצבעה נדרשת בשל גידול היקף המשרתים בצה"ל, פרישת הכוחות והתחלופה

ליטל מוסיקי בלומנטל:  הסדר זה גם יאפשר גמישות מתחייבת בשל האיומים בגזרות השונות

ליטל מוסיקי בלומנטל:       כמו כן מוצע לקבוע בהוראת שעה הרחבה של האוכלוסיות הכשירות להתמנות כחברי ועדת קלפי

ליטל מוסיקי בלומנטל:  בעקבות המלחמה גדל היקף הכוחות והיקף הקלפיות, הגדלת היקף קלפיות משמעותה הרחבה של מספר בעלי התפקידים הנדרשים לאייש את הקלפיות

ליטל מוסיקי בלומנטל:  לכן מוצע לאייש את חברי ועדת הקלפי מאוכלוסיית משרתים נוספים מלבד משרתי החובה, כך שגם משרתי קבע עד לדרגת רב סמל ראשון וחיילים בשירות מילואים עד דרגת רב סמל מתקדם, יוכלו לשמש כחברי ועדת קלפי

ליטל מוסיקי בלומנטל:       עוד מוצע להקדים את מועד הסיבוב השני, זה בעצם הבחירות החוזרות

ליטל מוסיקי בלומנטל:  בעקבות דחיית מועד הבחירות בשל המלחמה יצא שהבחירות החוזרות לראש רשות יוצאות על חודש הרמדאן, זה יוצא בתאריך ה-12 במרץ

ליטל מוסיקי בלומנטל:  לפיכך, אנחנו מציעים להקדים את מועד הבחירות החוזרות ביומיים ולקבוע שזה יחול ב-10 במרץ

אופיר כץ: לכל הרשויות שיהיה להן סיבוב שני?     

ליטל מוסיקי בלומנטל: כן

משה רוט: זה הקדמה של יומיים בסך הכול

ליטל מוסיקי בלומנטל: של יומיים, מיום שלישי ליום ראשון

משה רוט: לא נורא

משה רוט:  רק זה שרוצים להאריך את הבחירות לכל כך הרבה שעות, יש בזה משחק - - -     

ארז מלול: על מה אתה מדבר? על הרמדאן?     

משה רוט: לא

ארז מלול: על החיילים

אופיר כץ: לא, היו יכולים לעשות את זה רק לרשויות עם ה - - -     

ליטל מוסיקי בלומנטל: אי-אפשר כי יש בכל מיני רשויות אוכלוסיות

אופיר כץ: מסובך יותר לפצל

אופיר כץ:  אם כך, מי בעד מתן הפטור בכל הקריאות?     

אופיר כץ: אושרה

אופיר כץ: אושר פה אחד

אופיר כץ:       תודה, הישיבה נעולה